Oprettelsen af en koncertmesterpost i [[Det Kongelige Kapel]] stod i forbindelse med dettes forestående udvidelse og omdannelse fra et kammermusikkorps til et egentligt orkester.<ref name="Ravn 110"/> I Hartmann fik kapellet i sin nye skikkelse en kyndig og erfaren leder, men desuden blev han ved sit mesterlige violinspil en værdifuld akkvisition for de kammerkoncerter, som i begyndelsen af [[Christian VII]]s regeringstid hørte til hoffets stadige og mest yndede forlystelser, og som under [[Sarti]]s overledelse fandt sted dels ved hoffet selv, dels i de fornemme kredse, der dannede dets omgivelser. Han kom ligeledes til at medvirke i egenskab af solist og orkesterdirigent ved aristokratiets i 1774 stiftede koncerter i [[geheimeråd]] v. der Lühes gård på [[Købmagergade|Kjøbmagergade]], den senere [[Købmagergades Postkontor|postgård]], og senere i [[Gjethuset]] på [[Kongens Nytorv]].<ref name="Ravn 111">[https://runeberg.org/dbl/7/0113.html Ravn, s. 111]</ref>
Musik Historie